**200106**

**Сейланың анасы. Екіншісі**

***«Шешесінің бөбегін жұбатқанындай, Мен де сендерді жұбатпақпын. Иерусалимде жұбаныш табасыңдар.»***

***(Ишая 66:13)***

Әкем маған жаман хабар берген кезде мен Кореяда болдым. Анам ауруханаға жүрек талмасының салдарынан түсті, дәрігерлер мұның өліммен аяқталатынын жоққа шығармады. Бірақ анам әкемнен маған мына сөздерді айтуын өтінді: «Әлі емес. Әлі емес». Ол менің қызметімді жалғастырғанымды қалады. Бірнеше күннен кейін олар маған қоңырау шалып, «анаң сенің келуіңді сұрап жатыр» - деді.

Мен оның төсегінің қасында үш күн өткіздім. Біз сөйлестік, күлдік және жыладық. Төртінші күні таңертең ол: «Гарольд, мен сенің Құдайға мінажат етіп, мені бүгін Өзіне алып кетуін сұрағаныңды қалаймын. Мен ұзақ өмір сүрдім. Кететін уақыт келді» - деді. Мен үшін сексен жыл бойы мінажат еткен адам енді ол үшін мінажат етуімді өтінді. Бұл қиын болды.

Кешкі сағат он шамасында мен әкемнен үйге барып демалуын өтіндім. «Анашым, -дедім мен, - мен сенімен түні бойы бірге боламын, мен саған қарыздармын.»

Тыныш түнде көзіме жас алып 90-шы Забурды оқыдым, оның сүйікті жыры, ал бұрын оның әжесінің сүйікті жыры болған. Біз бірге мінажат еттік, оның әлсіз қолын ұстап отырдым, содан кейін оның көзі мен көре алмайтын жерге бағытталды. Оның көзі қысылып, содан кейін оның көз қарашықтары тарылып қалды.

Шамамен қырық жыл бұрын, жиырма алты жасында менің әпкем терінің туберкулезі ауыруынан қайтыс болды. Ол кенеттен төсекке отырды да, «Иса! Иса» деп дауыстады. Анам: «Жаным, сен не көрдің?» - деп сұрады, бірақ жауап алған жоқ. Бұл менің әпкемнің соңғы сөздері еді. Сол кезде ол мен көре алмайтын нәрсені көрді.

Бір сәттен кейін құрылғылар оның жүрегінің тоқтағанын көрсетті, мен анамның мәңгілікке кеткенін түсіндім. Мен оның шашын ақырын тарап, содан кейін төсегінің жанында тізе бүгіп, маған осындай ана сыйлаған Құдайға алғысымды білдірдім.

Анам қайтыс болғаннан кейін, маған оның мен үшін үнемі мінажат ететіндігіне деген сенім қатты жетіспеді. Ия, мен үшін ол бірінші батыр болды және болып қала бермек, ол үнемі мінажат етіп, өз өмірінде Мәсіхтің бейнесін көрсете жүрді.